**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՍԱՀՄԱՆԱՊԱՀ ԶՈՐՔԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Սահմանապահ զորքերի մասին» 2001 թվականի նոյեմբերի 20-ի ՀՕ-266 օրենքի 8-րդ հոդվածի 1-ին մասում «թ» կետի «։» կետադրական նշանը փոխարինել «․» կետադրական նշանով և լրացնել հետևյալ բովանդակությամբ «ժ» կետ․

«ժ) Հայաստանի Հանրապետությունում ապաստանի հայց ներկայացնելու հնարավորության մասին իրենց համար հասկանալի լեզվով տեղեկատվություն տրամադրել այն անձանց, ում մուտքը Հայաստանի Հանրապետության տարածք չի թույլատրվել, ինչպես նաև դիմել այդ անձանց և ապաստան հայցողներին անվճար իրավաբանական օգնություն տրամադրելու համար և ապահովել այդ իրավունքի իրականացումը տեսակցության կամ, անհրաժեշտության դեպքում, տեսակապի միջոցով՝ «Փախստականների և ապաստանի մասին» օրենքի 16.1 և «Փաստաբանության մասին» օրենքի 41-րդ հոդվածներով սահմանված կարգով։»։

**Հոդված 2․** Սույն օրենքն ուժի մեջ է մտնում պաշտոնական հրապարակմանը հաջորդող օրվանից։

 **Հանրապետության նախագահ Վ. ԽԱՉԱՏՈՒՐՅԱՆ**

« » « » 2025թ.

ք․ Երևան